Caitlin Gregg

Caitlin Gregg (o.s. Compton, s. 7. marraskuuta 1980) on yhdysvaltalainen maastohiihtäjä.

Maastohiihdon maailmancupissa Gregg kilpaili ensimmäisen kerran Whistlerin 15 km:n yhdistelmähiihdossa tammikuussa 2009. Hänen paras sijoituksensa maailmancupissa on 14:s sija, jonka hän saavutti Canmoren 10 km:n vapaan hiihtotavan kisassa helmikuussa 2010. Maansa mestaruuskisoissa Gregg on voittanut neljä mestaruutta: 5 km:n vapaan hiihtotavan kilpailussa vuosina 2008 ja 2009, vuonna 2014 20 kilometrin vapaan hiihtotavan yhteislähtökilpailussa ja vuonna 2015 10 kilometrin vapaan hiihtotavan kilpailussa.

Vancouverin olympialaisissa 2010 Gregg sijoittui 10 kilometrin vapaan hiihtotavan kilpailussa sijalle 30 ja parisprintissä kuudenneksi Kikkan Randallin kanssa. Falunin MM-kilpailuissa 2015 Gregg saavutti pronssia 10 kilometrin vapaan hiihtotavan kilpailussa.

Lähteet 

Yhdysvaltalaiset maastohiihtäjät
Vuonna 1980 syntyneet
Elävät henkilöt